rejauldu/bengali-wikipedia huggingface dataset:
কাজলি তীজ মেলা হল একটি বার্ষিক মেলা, যা ভারতের রাজস্থান রাজ্যের হাডোতি অঞ্চলের ঐতিহাসিক শহর বুন্দিতে উদযাপিত হয়। এই মেলা হিন্দু শ্রাবণ মাসে (জুলাই–আগস্ট) অনুষ্ঠিত হয়, বিশেষভাবে শুক্লপক্ষের তৃতীয় তিথিতে এটি তীজ উৎসব নামে পরিচিত।  এই উৎসবটি হিন্দু দেবী তীজ মাতার প্রতি উৎসর্গিত, যা দেবী পার্বতীর একটি রূপভেদ। এটি দেবী পার্বতী ও মহাদেবের মিলনকে স্মরণ করে উদযাপিত হয়। এই অনুষ্ঠানের অংশ হিসেবে তীজ মাতার বিশাল শোভাযাত্রা বের করা হয় এবং বুন্দি শহরে ১৫ দিনব্যাপী মেলা অনুষ্ঠিত হয়। এতে সারা রাজ্য ও দেশ থেকে ব্যবসায়ী ও কারুশিল্পীরা তাদের দোকান বসান। পাশাপাশি, বিভিন্ন সাংস্কৃতিক অনুষ্ঠান-ও আয়োজিত হয়। রাজস্থানের দক্ষিণাঞ্চলীয় জেলাগুলো থেকে লাখ লাখ মানুষ এই মেলায় অংশগ্রহণ করতে আসেন। ইতিহাস কথিত আছে যে বুন্দি রাজ্যের রাজা বলবন্ত সিংহ যখন জয়পুরে তীজ উৎসবের মহাশোভাযাত্রা সম্পর্কে তার বন্ধুর সঙ্গে কথা বলছিলেন, সেই সময় তিনি তীজ মাতার সেই মূর্তি বুন্দিতে আনবেন। জয়পুরে যখন তীজের শোভাযাত্রা চলছিল, তখন রাজা বলবন্ত সিং আক্রমণ করে তীজের মূর্তি লুট করে বুন্দিতে নিয়ে আসেন। এর ১৫ দিন পরে বুন্দিতে রাজকীয় আড়ম্বরে তীজ উৎসব উদযাপিত হতে শুরু করে। সেই সময় থেকে কাজলি তীজ উৎসব বুন্দিতে প্রতি বছর পালিত হচ্ছে।  আরও বলা হয় যে অম্বর দুর্গ থেকে বের করা সেই তীজ মাতার মূর্তিটি স্বর্ণের তৈরি ছিল। রাজা এটি বুন্দিতে নিয়ে আসার ফলে জয়পুরে একটি নতুন মূর্তি প্রতিস্থাপন করা হয় এবং সেই প্রতিমার শোভাযাত্রা বের করা শুরু হয়। পূর্বে রাজপরিবারের সদস্যরা বুন্দির তীজ শোভাযাত্রায় অংশ নিতেন, তবে গণতন্ত্র প্রতিষ্ঠার পর স্থানীয় পৌরসভা এই উৎসবের আয়োজন শুরু করে।  তাৎপর্য বুন্দিতে কাজলি তীজের বিশেষ গুরুত্ব রয়েছে কারণ এটি স্থানীয় রীতিনীতি এবং ঐতিহ্যের সাথে গভীরভাবে প্রোথিত। সকল বয়সের মহিলারা এই উৎসবের জন্য অধীর আগ্রহে অপেক্ষা করেন। এটি কেবল ঐতিহ্যবাহী পোশাকে নিজেদের সাজিয়ে তোলার সুযোগই দেয় না বরং বিভিন্ন সাংস্কৃতিক ও ধর্মীয় আচার-অনুষ্ঠানে অংশগ্রহণেরও সুযোগ করে দেয়।   আরো দেখুন    বুন্দি উৎসব  তারাগড় দুর্গ, বুন্দি   তথ্যসূত্র   বিষয়শ্রেণী:রাজস্থানের উৎসব বিষয়শ্রেণী:বুন্দি জেলা বিষয়শ্রেণী:ভারতের মেলা বিষয়শ্রেণী:রাজস্থানের পর্যটন বিষয়শ্রেণী:ভারতের হিন্দু উৎসব বিষয়শ্রেণী:রাজস্থানে ধর্ম
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:    অপসারণ। উল্লেখযোগ্যতা প্রতিষ্ঠিত নয়। ~ মহীন (আলাপ) ০৩:৩৩, ১৩ ডিসেম্বর ২০১৬ (ইউটিসি) শাহতাজ মুনিরা হাশেম   – (অপসারণের প্রস্তাবনা দেখুনলগ দেখুন) () নিবন্ধটি WP:GNG নীতিমালা অনুসারে উল্লেখযোগ্য নয়। যদিও কিছু দৈনিকে তার সাক্ষাতকার ছাপা হয়েছে। তিনি কিছু অনুল্লেখ্য নাটক ও বিজ্ঞাপনচিত্রে অভিনয় করেছেন। আমার মতে তিনি উল্লেখযোগ্য হতে পারেন ভবিষ্যতে, কিন্তু কোনোভাবেই এখন উল্লেখযোগ্য নয়। উইকি যেহেতু  জাদুর বল নয়, তাই ভবিষ্যতে তিনি উল্লেখযোগ্য হবেন কিনা সেটা জানার কোনো উপায় নেই। তাই নিবন্ধটি অপসারণ করা হোক। Ibrahim Husain Meraj (আলাপ) ০৭:২১, ৩ ডিসেম্বর ২০১৬ (ইউটিসি)  উল্লেখযোগ্য কোনো মূলধারার কাজ করেননি। নিবন্ধটি অপসারণ করা হোক।--সাদি (আলাপ) ০৫:৩১, ৫ ডিসেম্বর ২০১৬ (ইউটিসি)   মিডিয়াতে স্বল্প দৈর্ঘ্যের নাটক এবং বিজ্ঞাপণে কাজ করেছেন, উল্লেখযোগ্য কোন অবদান প্রকাশ পায়নি। তাই নিবন্ধটি অপসারণের পক্ষে। --Tanvir ☎ ২২:২৫, ১০ ডিসেম্বর ২০১৬ (ইউটিসি) অপসারন করা হোক। শাহতাজকে রাখতে গেলে তখন দেখা যাবে সাবিলা নূর কে ও রাখতে হবে উইকিতে।  পরে সালমান মুক্তাদির, তৌসিফ মাহুবুব, এলেন শুভ্র এদের ও রাখতে হবে। তাই অপসারন করাই ভালো। ব্যবহারকারী:Shahidul Hasan Roman (আলাপ) ৮:০০,১১ ডিসেম্বর ২০১৬ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
কারী মোহাম্মদ ইউসুফ () একজন পাকিস্তানি রাজনীতিবিদ যিনি জুন ২০১৩ সাল থেকে মে ২০১৮ সাল পর্যন্ত পাকিস্তানের জাতীয় পরিষদের সদস্য ছিলেন। এর আগে ২০০২ সাল থেকে ২০০৭ সাল পর্যন্তও তিনি পাকিস্তানের জাতীয় পরিষদের সদস্য  ছিলেন।   জন্ম ও প্রাথমিক জীবন  কারী মোহাম্মদ ইউসুফ ১ জানুয়ারি ১৯৫২ সালে জন্মগ্রহণ করেন।    রাজনৈতিক ও কর্মজীবন  কারী মোহাম্মদ ইউসুফ ২০০২ সালে পাকিস্তানের সাধারণ নির্বাচনে তিনি নির্বাচনী এলাকা এনএ -২২ (বটগ্রাম) থেকে মুত্তাহিদা মজলিসে আমলের (এমএমএ) প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।  তিনি ২৪,০৯২ ভোট পেয়ে পাকিস্তান মুসলিম লীগ (কিউ) (পিএমএল-কিউ) প্রার্থী মুহাম্মদ নওয়াজ খানকে পরাজিত করেছিলেন।   ২০০৮ সালে পাকিস্তানের সাধারণ নির্বাচনে এনএ -২২ (বটগ্রাম) আসন থেকে এমএমএর প্রার্থী হয়ে তিনি পাকিস্তানের জাতীয় পরিষদে লড়ে তবে তিনি পরাজিত হন। তিনি ২০,০৩৬ ভোট পেয়েছিলেন এবং পিএমএল-কিউয়ের প্রার্থী মুহাম্মদ নওয়াজ খানের কাছে আসনটি হেরে যান।   ২০১৩ সালে  পাকিস্তানের সাধারণ নির্বাচনে তিনি নির্বাচনী এলাকা এনএ -২২ (বটগ্রাম) থেকে জমিয়তে ওলামায়ে ইসলাম (এফ) এর প্রার্থী হিসাবে পাকিস্তানের জাতীয় পরিষদে পুনরায় নির্বাচিত হয়েছিলেন।  তিনি ১৮,৩১৪ ভোট পেয়ে স্বতন্ত্র প্রার্থী মোহাম্মদ নওয়াজ খানকে পরাজিত করেন।    তথ্যসূত্র   বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:১৯৫২-এ জন্ম বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পশতু ব্যক্তি বিষয়শ্রেণী:জীবিত ব্যক্তি বিষয়শ্রেণী:পাকিস্তানি রাজনীতিবিদ
right|thumb|200px|দোরু নদীর গতিপথ right|thumb|300px|পর্তু শহরের কাছে দোরু নদীর মোহনা  দোরু নদী (''') আইবেরীয় উপদ্বীপের একটি নদী। এটি উত্তর-মধ্য স্পেনের সোরিয়া প্রদেশে উৎপত্তিলাভ করে ৮৯৫ কিমি পাড়ি দিয়ে পর্তুগালের পোর্তু শহরের কাছে আটলান্টিক মহাসাগরে পতিত হয়েছে। এটি স্পেন থেকে পশ্চিম দিকে শুরু করে পর্তুগাল সীমান্তে এসে দক্ষিণ-পশ্চিমে কিছুদূর অগ্রসর হয়েছে ও পর্তুগাল-স্পেন সীমান্তের কিয়দংশ (১০০ কিমি) গঠন করেছে। এরপর পর্তুগালে প্রবেশ করে আবার মোহনা পর্যন্ত পশ্চিমে প্রবাহিত হয়েছে। এর পর্তুগাল অংশে নৌপরিবহন সম্ভব কিন্তু খরস্রোতা ঢাল ও সাময়িক বন্যার জন্য ব্যাহত হয়। এর মোহনায় বালুর চরের কেবল অগভীর পানির নৌযান নদীতে প্রবেশ করতে পারে। কিন্তু নৌপর্যটন নয়, বরং স্পেনের সেচকাজে ও পর্তুগালের জলবিদ্যুৎ প্রকল্পে নদীটির গুরুত্ব বেশি।   তথসূত্র   বিষয়শ্রেণী:পর্তুগালের নদী বিষয়শ্রেণী:স্পেনের নদী বিষয়শ্রেণী:ইউরোপের আন্তর্জাতিক নদী
ওয়ার্ড নং ১৬ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ১৬ নং ওয়ার্ড ছিল। ওয়ার্ড নং ১৬ ঢাকা মহানগরের কাফরুল থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৫ আসনের অন্তর্গত। এ ওয়ার্ডের বর্তমান কাউন্সিলর হলেন মতিউর রহমান।বর্তমান কাউন্সিলর এর দায়িত্ব দেওয়া হয়েছে ওয়ার্ড সচিব কে।তিনি সকল প্রশাসনিক কার্যক্রম পরিচালনা করেন।    বিবরণ  ওয়ার্ড নং ১৬ ঢাকা মহানগরের কাফরুল, উত্তর কাফরুল, দক্ষিণ কাফরুল, পশ্চিম কাফরুল (তালতলা), ইব্রাহিমপুর, কচুক্ষেত রোড এলাকা নিয়ে গঠিত। এর আয়তন ২.১০ বর্গকিলোমিটার।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫    ২০২০ মতিউর রহমান    তথ্যসূত্র  বিষয়শ্রেণী:ঢাকা উত্তর সিটি কর্পোরেশনের ওয়ার্ড
সৈয়দ আলী কাসিম গিলানি () একজন পাকিস্তানি রাজনীতিবিদ, যিনি ২০২৪ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।   জীবনী  গিলানি ২০১১ সালের জুন মাসে ব্রুনেল ইউনিভার্সিটি অফ লন্ডন থেকে ব্যবসা ও অর্থনীতি বিষয়ে ব্যাচেলর অব সায়েন্স ডিগ্রি অর্জন করেন।  ২০২৪ সালের মে মাসে অনুষ্ঠিত উপনির্বাচনে তিনি পাকিস্তান পিপলস পার্টি (পিপিপি) এর প্রার্থী হিসেবে এনএ-১৪৮, মুলতান-১ আসন থেকে পাকিস্তানের জাতীয় পরিষদে নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:মুলতানের রাজনীতিবিদ বিষয়শ্রেণী:পাকিস্তান পিপলস পার্টির এমএনএ বিষয়শ্রেণী:পাকিস্তান পিপলস পার্টির এমএনএ অসম্পূর্ণ বিষয়শ্রেণী:পাকিস্তান পিপলস পার্টির রাজনীতিবিদ বিষয়শ্রেণী:ব্রুনেল ইউনিভার্সিটি লন্ডনের প্রাক্তন শিক্ষার্থী
বর্ন ইস্টারডে জর্জ কিউকর পরিচালিত ১৯৫০ সালের মার্কিন হাস্যরসাত্মক নাট্য চলচ্চিত্র। গারসন ক্যানিনের ১৯৪৬ সালের একই নামের নাটক অবলম্বনে চলচ্চিত্রটির চিত্রনাট্য লিখেন আলবার্ট মানহাইমার। এতে শ্রেষ্ঠাংশে অভিনয় করেন জুডি হলিডে, ব্রডরিক ক্রফোর্ড ও উইলিয়াম হোল্ডেন।  চলচ্চিত্রটি প্রযোজনা ও পরিবেশনা করে কলাম্বিয়া পিকচার্স। এটি শ্রেষ্ঠ চলচ্চিত্র বিভাগে একাডেমি পুরস্কারসহ পাঁচটি বিভাগে একাডেমি পুরস্কারে মনোনয়ন লাভ করে এবং হলিডে শ্রেষ্ঠ অভিনেত্রী বিভাগে একাডেমি পুরস্কার অর্জন করেন। ২০১২ সালে লাইব্রেরি অব কংগ্রেস "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় চলচ্চিত্রটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।  কুশীলব  পুরস্কার ও মনোনয়ন  পুরস্কার বিভাগ মনোনীত(গণ) ফলাফল একাডেমি পুরস্কার শ্রেষ্ঠ চলচ্চিত্র এস. সিলভান সিমন  শ্রেষ্ঠ পরিচালনা জর্জ কিউকর  শ্রেষ্ঠ অভিনেত্রী জুডি হলিডে  শ্রেষ্ঠ উপযোগকৃত চিত্রনাট্য  আলবার্ট মানহাইমার  শ্রেষ্ঠ পোশাক পরিকল্পনা - সাদাকালো জিন লুইস  গোল্ডেন গ্লোব পুরস্কার শ্রেষ্ঠ নাট্যধর্মী চলচ্চিত্র বর্ন ইস্টারডে  শ্রেষ্ঠ নাট্যধর্মী অভিনেত্রী জুডি হলিডে  শ্রেষ্ঠ সঙ্গীতধর্মী বা হাস্যরসাত্মক অভিনেত্রী  শ্রেষ্ঠ পরিচালনা জর্জ কিউকর  জুসি পুরস্কার শ্রেষ্ঠ বিদেশি অভিনেত্রী জুডি হলিডে  ন্যাশনাল ফিল্ম প্রিজারভেশন বোর্ড ন্যাশনাল ফিল্ম রেজিস্ট্রি বর্ন ইস্টারডে  নিউ ইয়র্ক চলচ্চিত্র সমালোচক সমিতি পুরস্কার শ্রেষ্ঠ অভিনেত্রী জুডি হলিডে  ভেনিস চলচ্চিত্র উৎসব গোল্ডেন লায়ন জর্জ কিউকর  রাইটার্স গিল্ড অব আমেরিকা পুরস্কার শ্রেষ্ঠ মার্কিন হাস্যরসাত্মক রচনা আলবার্ট মানহাইমার   তথ্যসূত্র  বহিঃসংযোগ           Born Yesterday essay by Ariel Schudson on the National Film Registry site.   Ann Hornaday, "The 34 best political movies ever made" The Washington Post Jan. 23, 2020), ranked #9  বিষয়শ্রেণী:১৯৫০-এর চলচ্চিত্র বিষয়শ্রেণী:১৯৫০-এর প্রণয়ধর্মী হাস্যরসাত্মক চলচ্চিত্র বিষয়শ্রেণী:১৯৫০-এর হাস্যরসাত্মক নাট্য চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র বিষয়শ্রেণী:মার্কিন হাস্যরসাত্মক নাট্য চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:জর্জ কিউকর পরিচালিত চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:নাটক ভিত্তিক মার্কিন চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:মার্কিন বিদ্রূপাত্মক চলচ্চিত্র বিষয়শ্রেণী:ওয়াশিংটন, ডি.সি.র পটভূমিতে চলচ্চিত্র বিষয়শ্রেণী:মার্কিন প্রণয়ধর্মী হাস্যরসাত্মক নাট্য চলচ্চিত্র বিষয়শ্রেণী:১৯৫০-এর দশকের ইংরেজি ভাষার চলচ্চিত্র বিষয়শ্রেণী:১৯৫০-এর দশকের মার্কিন চলচ্চিত্র বিষয়শ্রেণী:ইংরেজি ভাষার প্রণয়ধর্মী হাস্যরসাত্মক নাট্য চলচ্চিত্র
দানিয়া লেই এসগার কলোরাডো হাউস অফ রিপ্রেজেন্টেটিভের প্রাক্তন ডেমোক্রেটিক সদস্য। তিনি জেলা ৪৬-এর প্রতিনিধিত্ব করেছিলেন, যেটি পুয়েব্লো কাউন্টির একটি অংশ নিয়ে আছে। তিনি প্রথমবার ২০১৪ সালে লেরয় গার্সিয়ার স্থলাভিষিক্ত হয়ে তার আসনে নির্বাচিত হন।  ২০২০ সালের নভেম্বরে, এসগারের সহকর্মীরা তাঁকে ২০২১ সালের জানুয়ারিতে শুরু হওয়া দুই বছরের মেয়াদের জন্য কলোরাডো হাউস অফ রিপ্রেজেন্টেটিভের সংখ্যাগরিষ্ঠ নেতা হিসাবে কাজ করার জন্য নির্বাচিত করেন।  এসগার আজীবন পুয়েব্লোর বাসিন্দা এবং কলোরাডো স্টেট ইউনিভার্সিটির পুয়েব্লোর প্রাক্তন ছাত্রী। দায়িত্ব নেওয়ার আগে, তিনি একজন সাংবাদিক এবং সম্প্রদায় সংগঠক হিসাবে কাজ করেছিলেন। তিনি প্রকাশ্যে নিজেকে লেসবিয়ান ঘোষণা করেছেন এবং তিনি কলোরাডো হাউসের এলজিবিটি সংগঠনী কমিটির সদস্য।  এসগার এর আগে বিধানসভা সংখ্যাগরিষ্ঠ সংগঠনী কমিটির সভাপতি হিসাবে দায়িত্ব পালন করেছিলেন। তিনি ক্যাপিটাল ডেভেলপমেন্ট কমিটির সভাপতি, বিধানসভার স্বাস্থ্য, বিমা এবং পরিবেশ কমিটির উপ সভাপতি এবং বিধানসভার কৃষি, পশুসম্পত্তি, এবং প্রাকৃতিক সম্পদ কমিটি এবং বিধানসভার পরিবহন ও শক্তি কমিটির সদস্য ছিলেন। উপরন্তু, ২০২৩ সালের ৯ই জানুয়ারী, তিনি ৭৪তম সাধারণ পরিষদের স্পিকার নির্বাচনের সময় বিধানসভার অস্থায়ী স্পীকার হিসাবে দায়িত্ব পালন করেছিলেন। এর ফলে তিনি রাজ্যে স্পিকারের হাতুড়ি ধরে রাখা প্রথম প্রকাশ্য সমকামী প্রতিনিধি হয়েছিলেন।https://mailchi.mp/0b8a5de7564e/thats-a-wrap?e=2452afefdd  এসগার হলেন রাজ্যের প্রথম প্রকাশ্য সমকামী বিধায়ক, যিনি সাধারণ পরিষদে পুয়েব্লো সম্প্রদায়ের প্রতিনিধিত্ব করেছেন।https://www.daneyaesgar.com/daneya-in-the-news#:~:text=LGBT%20advocate%20from%20Pueblo%20seeking,to%20represent%20the%20Pueblo%20community%E2%80%A6   নির্বাচন  এসগার ২০১৪ সালে প্রতিনিধি পরিষদে প্রথম নির্বাচিত হন, তিনি রিপাবলিকান প্রতিপক্ষ ব্রায়ান মেটারের বিরুদ্ধে ৫২.২% ভোট পেয়ে জয়ী হন। তিনি ২০১৬ সালে পুনরায় নির্বাচিত হন, যেখানে তিনি বিনা প্রতিদ্বন্দ্বিতায় নির্বাচিত হয়েছিলেন।   তথ্যসূত্র    বহিঃসংযোগ    অফিসিয়াল প্রচারের ওয়েবসাইট  বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন রাজনীতিবিদ বিষয়শ্রেণী:২১শ শতাব্দীর এলজিবিটিকিউ ব্যক্তি বিষয়শ্রেণী:১৯৭৯-এ জন্ম বিষয়শ্রেণী:২১শ শতাব্দীর মার্কিন নারী রাজনীতিবিদ বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
গুরনাই নদী হচ্ছে বাংলাদেশের উত্তর-পশ্চিমাঞ্চলের নওগাঁ জেলায় অবস্থিত একটি নদী। নদীটির দৈর্ঘ্য ২২ কিলোমিটার।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪৮।  প্রবাহ গুরনাই নদীর উৎপত্তি শেরকোল ইউনিয়নে প্রবাহিত পুরাতন আত্রাই এবং বারনই নদীর মিলনস্থল থেকে। অতপর নদীটি পূর্ব দিকে প্রবাহিত হয়ে বগুড়া নাটোর মহাসড়ক ৫০২ অতিক্রম করেছে। এরপর অবশেষে কলমনগরপাড়ায় গুড় নদীতে নিপতিত হয়েছে।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র     বিষয়শ্রেণী:নওগাঁ জেলার নদী বিষয়শ্রেণী:আত্রাই উপজেলা বিষয়শ্রেণী:নাটোর সদর উপজেলা বিষয়শ্রেণী:নাটোর জেলার নদী
বাংলাদেশের মহীসোপান বলতে বাংলাদেশের সেই ভূভাগ বোঝায় যা বঙ্গোপসাগরে তথা ভারত মহাসাগরে পানিতে নিমজ্জিত অবস্থায় রয়েছে। এই মহীসোপান বাংলাদেশের সমুদ্রসীমার মধ্যে অবস্থিত। তবে আন্তর্জাতিক আইন দ্বারা মহীসোপানের বিস্তৃতি বা আয়তন নিরূপিত হয়ে থাকে।   মহীসোপানের আয়তন  মহাদেশীয় ভূভাগের জলনিমজ্জিত নিকটবর্তী এলাকাকে মহীসোপান বলা হয়। ভূগোলের ভাষায় সমুদ্রতীরবর্তী দেশের সাগরের দিকে পানির নিচে যে ভূখণ্ড ধীরে ধীরে ঢালু হয়ে যে নেমে যায় সেটাই মহীসোপান। মহীসোপানকে সংশ্লিষ্ট দেশের বর্ধিত অংশ বলে ধরা হয়ে থাকে। বাংলাদেশের উপকূলভাগের মহীসোপানের বিস্তার স্থানবিশেষে বিভিন্ন। যেমন বাংলাদেশের দক্ষিণ উপকূলভাগে হিরণ পয়েন্ট ও সোয়াচ অব নো গ্রাউন্ডের মধ্যে এর বিস্তার ১০০ কিলোমিটারের কম। অন্যদিকে কক্সবাজার উপকূলে মহীসোপানের বিস্তার ২৫০ কিলোমিটারের অধিক। কোনো দেশের ভূভাগ থেকে সাগরের প্রথম ১২ নটিক্যাল মাইল পর্যন্ত ঐ দেশের সার্বভৌম সামুদ্রিক অঞ্চল হিসেবে পরিগণিত। এর পরবর্তী ২০০ নটিক্যাল মাইল জুড়ে বিশেষ অর্থনৈতিক অঞ্চল যার পরে ৩০০ নটিক্যাল মাইল পর্যন্ত বিস্তৃত হয় মহীসোপান। মহীসোপান এলাকার সামুদ্রিক সম্পদের মালিক সংশ্লিষ্ট দেশ। তবে এ এলাকায় যে কোনো দেশের জলযান চলাচল করতে পারে।  ২০১৪ সালে আন্তর্জাতিক আদালত স্থায়ী সালিশ আদালত-এর সিদ্ধান্তের মধ্য দিয়ে ভারত ও মিয়ানমারের সঙ্গে বাংলাদেশের সমুদ্রসীমা নির্ধারিত হওয়ার পরিপ্রেক্ষিতে বাংলাদেশ উপকূলবর্তী এক লাখ ১৮ হাজার ৮১৩ বর্গকিলোমিটার সমুদ্র অঞ্চল, ২০০ নটিক্যাল মাইলের একচ্ছত্র অর্থনৈতিক অঞ্চল এবং চট্টগ্রাম উপকূল থেকে ৩৫৪ নটিক্যাল মাইল পর্যন্ত মহীসোপানে অবস্থিত সব ধরনের প্রাণিজ ও অপ্রাণিজ সম্পদের ওপর মালিকানা লাভ করে।   ভারতের দাবী  ২০২১ সালের এপ্রিল মাসে বাংলাদেশের প্রতিবেশী দেশ ভারত বঙ্গোপসাগরের বাংলাদেশের মহীসোপান দাবির বিষয়ে ‘আপত্তি’ উত্থাপন করে। ভারতের মতে ভূখণ্ডের যে উপকূল রেখার ওপর নির্ভর করে বাংলাদেশ তাদের মহীসোপানের সীমানা নির্ধারণ করেছে তা ভারতের মহীসোপানের একাংশ। এ বিষয়ে আন্তর্জাতিক সংস্থা কমিশন অন দ্য লিমিটস অব দ্য কন্টিনেন্টাল শেলফ-এর কাছে ভারত নিবেদন করেছে, মহীসোপানের ব্যাপারে বাংলাদেশের কোনো দাবি যেন বিবেচনা না করা হয়। বাংলাদেশ এ ব্যাপারে ১৩ সেপ্টেম্বর ২০২১ জাতিসংঘের মহাসচিবের কাছে প্রত্যাখ্যান পত্র প্রেরণ করে।   তথ্যসূত্র   বিষয়শ্রেণী:বাংলাদেশের জলরাশি বিষয়শ্রেণী:বাংলাদেশের ভূগোল বিষয়শ্রেণী:বঙ্গোপসাগর
সৈয়দ তারেক হোসেন হলেন বাংলাদেশ সেনাবাহিনীর একজন মেজর জেনারেল। তিনি বর্তমানে কুয়েতে বাংলাদেশের রাষ্ট্রদূত হিসেবে দায়িত্ব পালন করছেন। তিনি ন্যাশনাল ডিফেন্স কলেজে সিনিয়র ডিরেক্টরিং স্টাফ (সেনাবাহিনী) ছিলেন। বাংলাদেশ অর্ডন্যান্স ফ্যাক্টরির কমান্ড্যান্ট হিসেবেও তিনি দায়িত্ব পালন করেছেন।   কর্মজীবন  সৈয়দ তারেক হোসেন ২০২০ সালে ব্রিগেডিয়ার জেনারেল পদে পরিদর্শন, গবেষণা ও প্রযুক্তিগত উন্নয়ন অধিদপ্তরের দায়িত্বে থাকা বাংলাদেশ সেনাবাহিনীর সদর দফতরে দায়িত্ব পালন করেন শহীদ সালাহউদ্দিন সেনানিবাসে। তিনি প্রয়াশের কেন্দ্রীয় কমিটির সদস্য ছিলেন।  বাংলাদেশ সেনাবাহিনীতে তিনি বাংলাদেশ অর্ডিন্যান্স ফ্যাক্টরির কমান্ড্যান্ট, ১৯ পদাতিক ডিভিশনের জিওসি, ৪৪ এবং ৭২ পদাতিক ব্রিগেডের কমান্ডার, ন্যাশনাল ডিফেন্স কলেজের সিনিয়র ডিরেক্টিং স্টাফ সহ বিভিন্ন পর্যায়ে স্টাফ ও কমান্ড হিসেবে দায়িত্ব পালন করেছেন।  ২৭ মার্চ ২০২১ তারিখে তিনি ঘাটাইলের শহীদ সালাহউদ্দিন সেনানিবাসে বাংলাদেশের স্বাধীনতা যুদ্ধের ভারতীয় প্রবীণ সৈনিকদের আতিথ্য করেছিলেন।  তিনি ঘাটাইল ক্যান্টনমেন্ট পাবলিক স্কুল ও কলেজের প্রধান পৃষ্ঠপোষক ছিলেন।  ২০২৪ সালের মে মাসে তিনি কুয়েতে বাংলাদেশের রাষ্ট্রদূত নিযুক্ত হন।   জাতিসংঘ শান্তিরক্ষা মিশন  তারেক অ্যাঙ্গোলা এবং আইভরি কোস্টে জাতিসংঘ শান্তিরক্ষা মিশনে দায়িত্ব পালনের জন্য স্বতন্ত্র সম্মানও পেয়েছিলেন।   পারিবারিক জীবন  সৈয়দ তারেক হোসেন ব্যক্তিগত জীবনে বিলকিস বেগম সিমির সঙ্গে বিবাহবন্ধনে আবদ্ধ হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:১৯৬৯-এ জন্ম বিষয়শ্রেণী:কুয়েতে বাংলাদেশের রাষ্ট্রদূত বিষয়শ্রেণী:বাংলাদেশ মিলিটারি একাডেমির প্রাক্তন শিক্ষার্থী
থাম্ব| একজন টমবয় টমবয় এমন একটি শব্দ যা পুরুষালি বৈশিষ্ট্যযুক্ত মেয়েদের বা যুবতী নারীদেরকে বোঝায়। এর মধ্যে উভয় বৈশিষ্ট্যযুক্ত বা নারীহীন পোশাক পরা এবং শারীরিক খেলাধুলা বা অন্যান্য ক্রিয়াকলাপ এবং ঐতিহ্যগতভাবে ছেলে বা পুরুষদের সাথে যুক্ত আচরণ অন্তর্ভুক্ত থাকতে পারে।    উৎপত্তি  "টমবয়" শব্দটি একটি যৌগিক শব্দ যা "টম" এর সাথে "বয়" মিলিত হয়ে তৈরি হয়েছে। যদিও এই শব্দটি এখন "ছেলেদের মতো মেয়েদের" বোঝাতে ব্যবহৃত হয়, তবে ব্যুৎপত্তি নির্দেশ করে যে সময়ের সাথে সাথে টমবয়ের অর্থ ব্যাপকভাবে পরিবর্তিত হয়েছে।    ইতিহাস    এছাড়াও দেখুন  ফেমবয় গিক গার্ল গার্লি গার্ল সিসি   তথ্যসূত্র    বহিঃসংযোগ    Tomboys এবং sissies: Androgynous শিশু?  টমবয়েস ! ফিস্টি গার্লস অ্যান্ড স্পিরিটেড উইমেন জুলি অ্যাকেরেট এবং ক্রিশ্চিয়ান ম্যাকউয়েনের একটি চলচ্চিত্র  বিষয়শ্রেণী:যুব অধিকার বিষয়শ্রেণী:নারীদের জন্য অপশব্দ বিষয়শ্রেণী:বালিকা বিষয়শ্রেণী:নারী লিঙ্গ অসঙ্গতি বিষয়শ্রেণী:নারী স্টক চরিত্র
চিটাগাং চেম্বার অব কমার্স অ্যান্ড ইন্ডাস্ট্রি (সিসিসিআই) বাংলাদেশের চট্টগ্রামে অবস্থিত ব্যবসা এবং কর্পোরেট খাতে প্রতিনিধিত্বকারী শিল্প নেতৃত্ব প্রদানকারী একটি শিল্প পরিচালিত সংস্থা। এটি ১৯৫৫ সালে প্রতিষ্ঠিত হয়। এই প্রতিষ্ঠান বাণিজ্যিক রাজধানী চট্টগ্রামের কৌশলগত অর্থনৈতিক উন্নয়ন এবং আঞ্চলিক অর্থনৈতিক কেন্দ্রের প্রচারক এবং প্রধান প্রবক্তা হিসেবে কাজ করে।  ইতিহাস সিসিসিআই, সর্বপ্রথম ১৯৫৫ সালের আগস্টে চট্টগ্রামের আন্দরকিল্লায় ন্যাশনাল প্রেসের ভবনে কার্যক্রম শুরু করে। পরবর্তীতে ১৯৬০ সালে আগ্রাবাদে অবস্থিত জাহান বিল্ডিং-এর বর্তমান অবস্থানে এর সকল কার্যক্রম স্থানান্তরিত হয়।   আরও দেখুন   ঢাকা চেম্বার অব কমার্স অ্যান্ড ইন্ডাস্ট্রি  চিটাগাং চেম্বার অব কমার্স অ্যান্ড ইন্ডাস্ট্রি  তথ্যসূত্র  বহিঃসংযোগ  বিষয়শ্রেণী:১৯৫৯-এ প্রতিষ্ঠিত বিষয়শ্রেণী:চট্টগ্রামের অর্থনীতি বিষয়শ্রেণী:চট্টগ্রামের বাণিজ্যিক ভবন বিষয়শ্রেণী:আগ্রাবাদ বিষয়শ্রেণী:বাংলাদেশের বাণিজ্য সভা
নাম্বার ৬ কোলাবোরেশন প্রজেক্ট হচ্ছে সঙ্গীতশিল্পী-গীতিকার এড শিরান কর্তৃক চতুর্থ স্টুডিও অ্যালবাম। এটি অ্যাসিলাম ও আটলান্টিক রেকর্ডস দ্বারা ২০১৯ সালের ১২ জুলাই মুক্তি পায়। এটি ২০১১ সালে মুক্তিপ্রাপ্ত শিরানের নাম্বার ৫ কোলাবোরেশন প্রজেক্ট পরবর্তী অ্যালবাম। এটিতে বড় পরিসরে শিল্পীদের উপস্থিতি ছিল, তাদের মধ্যে জাস্টিন বিবার, ক্যামিলা ক্যাবেলো, ট্র‍্যাভিস স্কট, এমিনেম, ফিফটি সেন্ট, কার্ডি বি, পাওলো লন্ড্রা, ইয়ং থাগ, ও ব্রুনো মার্শ অনেকে, সঙ্গে ব্রিটিশ র‍্যাপার স্টর্মজি, জে হাস, ও ডেইভও উপস্থিতি ছিল।   তথ্যসূত্র  বিষয়শ্রেণী:২০১৯-এর অ্যালবাম
thumb|সুবর্ণ বিধান সৌধ সুবর্ণ বিধান সৌধ () হল কর্ণাটকের বেলগাবি জেলার বেলগাবিতে অবস্থিত কর্ণাটক রাজ্যের আইনসভা ভবন। রাষ্ট্রপতি প্রণব মুখোপাধ্যায় ১১ অক্টোবর ২০১২ তারিখে এটি উদ্বোধন করেন।   ভবন  কর্ণাটকের গঠন দিবসের সুবর্ণ জয়ন্তী স্মরণে সুবর্ণ বিধান সৌধের নামকরণ করা হয়েছে। ভবনটি একটি চার তলা বিশিষ্ট কাঠামো যার মোট বিল্ট-আপ এলাকা ৬০,৩৯৮ বর্গমিটার। এটি ৩০০টি আসনের একটি অ্যাসেম্বলি হল, ১০০ জন সদস্যের জন্য একটি কাউন্সিল হল, একটি ৪৫০ আসনের সেন্ট্রাল হল, ৩৮টি মন্ত্রীর চেম্বার এবং ১৪টি মিটিং হল নিয়ে গঠিত। এটিতে কনফারেন্স হল, একটি ব্যাঙ্কোয়েট হল, আইনসভার উভয় কক্ষের সচিবালয়, মিটিং হল এবং অফিস থাকার ব্যবস্থা রয়েছে।"A new chapter begins today". The Hindu. 11 October 2012. পুরো কমপ্লেক্সটি ৫১ হেক্টর জমিতে অবস্থিত যা এলাকার কৃষকদের কাছ থেকে অধিগ্রহণ করা হয়েছিল। ভবনের প্রধান গম্বুজের উপরে অশোক চক্র, ৩.৬৮ মিটার বাই ২.১১ মিটার এবং ৬.৫০ টন ওজনের বেঙ্গালুরুতে ভিটিএন ক্রিয়েটিভ আর্ট স্টুডিও তৈরি করেছে। ভবনের সম্মুখভাগে ১২ শতকের কবি ও সমাজ সংস্কারক বাসভন্নের দেওয়া 'কাজই উপাসনা' ( কায়কাভ কৈলাস ) নীতিবাক্য রয়েছে।   নির্মাণের ইতিহাস  সুবর্ণ বিধান সৌধ জেলা নিয়ন্ত্রণের জন্য মহারাষ্ট্রের সাথে তার আন্তঃরাজ্য প্রতিদ্বন্দ্বিতায় কর্ণাটকের বেলাগাভির উপর তার নিয়ন্ত্রণের পুনরাবৃত্তির একটি অংশ হিসাবে নির্মিত হয়েছিল। যদিও এই অঞ্চলে মহারাষ্ট্রের দাবির মোকাবিলায় বেলাগাভিতে একটি বিধানসভা ভবন তৈরির প্রস্তাবটি বেশ কয়েক বছর আগে উত্থাপিত হয়েছিল। এইচডি কুমারস্বামী মুখ্যমন্ত্রী হওয়ার পর এই প্রকল্পটি গতি পায়। যদিও এটি মূলত তিলকওয়াড়িতে আসার কথা ছিল, পরে এটিকে বর্তমান অবস্থানে স্থানান্তরিত করা হয়েছিল বেলাগাভির হালগা-বস্তওয়াদ এলাকায়,  শহর থেকে ১০ কিমি দূরে এবং ব্যাঙ্গালোর-মুম্বাই হাইওয়ের ঠিক দূরে, যা গোল্ডেন চতুর্ভুজ প্রকল্পের একটি অংশ। মূল ভবনের ভূমিপূজাটি ২০০৭ সালে তৎকালীন মুখ্যমন্ত্রী কুমারস্বামী দ্বারা সম্পাদিত হয়েছিল যখন তার উত্তরসূরি, ইয়েদুরাপ্পা ২০০৯ সালে তার নতুন স্থানে ভবনটির নির্মাণের জন্য এটি সম্পাদন করেছিলেন।"Border Posturing". Open Magazine."A new chapter begins today". The Hindu. 11 October 2012.   সমালোচনা  সুবর্ণ সৌধ ভবনটিকে একটি বাড়াবাড়ি হিসাবে সমালোচিত হয়েছে কারণ ভবনটি বছরে একবার কর্ণাটক বিধানসভার অধিবেশনের জন্য ব্যবহার করা হবে।"Border Posturing". Open Magazine. কর্ণাটক সরকার অবশ্য পরামর্শ দিয়েছে যে ভবনটি বিধানসভা কমিটি এবং রাজ্য সরকারের আঞ্চলিক সভা এবং বিদেশী প্রতিনিধিদের সাথে সম্মেলন এবং বৈঠকের আয়োজন করবে যখন সেখানে আইনসভা অধিবেশন অনুষ্ঠিত হচ্ছে না।   তথ্যসূত্র   বিষয়শ্রেণী:২০১২-এ কর্ণাটকে প্রতিষ্ঠিত বিষয়শ্রেণী:ভারতের আইনসভা ভবন বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:বেলগাবি জেলার ভবন ও স্থাপনা
ফ্র্যাঙ্কলিন স্টোরি মুসগ্রেভ (জন্ম ১৯ আগস্ট, ১৯৩৫) একজন মার্কিন চিকিৎসক এবং একজন অবসরপ্রাপ্ত নাসা মহাকাশচারী। তিনি একজন জনসম্মুখে বক্তৃতাদানকারী  এবং ক্যালিফোর্নিয়ায় ডিজনির ইমেজিনিয়ারিং গ্রুপ এবং অ্যাপ্লায়েড মাইন্ডস উভয়ের পরামর্শক। ১৯৯৬ সালে, তিনি ছয়টি মহাকাশ ফ্লাইটে উড়ে যাওয়া মাত্র দ্বিতীয় মহাকাশচারী হয়েছিলেন এবং তিনি ছয়টি একাডেমিক ডিগ্রি সহ সবচেয়ে আনুষ্ঠানিকভাবে শিক্ষিত মহাকাশচারী। মুসগ্রেভই একমাত্র মহাকাশচারী যিনি পাঁচটি স্পেস শাটলে চড়ে উড়েছেন।   শৈশব  মাসগ্রেভের জন্ম ম্যাসাচুসেটসের বোস্টনে।   শিক্ষাজীবন  মাসগ্রেভ ১৯৫৮ সালে নিউইয়র্কের সিরাকিউস বিশ্ববিদ্যালয় থেকে গণিত ও পরিসংখ্যানে ব্যাচেলর অব সায়েন্স ডিগ্রি অর্জন করেন। ১৯৫৯ সালে ইউনিভার্সিটি অব ক্যালিফোর্নিয়া অ্যাট লস অ্যাঞ্জেলস থেকে অপারেশন্স অ্যানালাইসিস ও কম্পিউটার প্রোগ্রামিংয়ে এমবিএ ডিগ্রি অর্জন করেন। ১৯৬০ সালে ম্যারিয়েটা কলেজ থেকে রসায়নে ব্যাচেলর অব আর্টস ডিগ্রি অর্জন করেন। ১৯৬৪ সালে কলম্বিয়া ইউনিভার্সিটি কলেজ অব ফিজিশিয়ান অ্যান্ড সার্জন থেকে এমডি (ডক্টর অব মেডিসিন) ডিগ্রি অর্জন করেন। ১৯৬৬ সালে ইউনিভার্সিটি অব কেন্টাকি থেকে শারীরতত্ত্ববিদ্যা ও বায়োফিজিকসে মাস্টার্স করেন। ১৯৮৭ সালে ইউনিভার্সিটি অব হিউস্টন থেকে সাহিত্যের ওপর মাস্টার্স করেন।    তথ্যসূত্র    বহিঃসংযোগ    Story Musgrave এর Astronautix জীবনী  Story Musgrave এর স্পেসফ্যাক্টস জীবনী  Spaceacts এ Musgrave   এনসাইক্লোপিডিয়া অফ সায়েন্সে মুসগ্রেভ  গল্প Musgrave সম্পর্কে    ইন্টারন্যাশনাল স্পেস হল অফ ফেমে Musgrave  গল্প মুসগ্রেভ ইন্টারভিউ তার অপমানজনক শৈশব এবং প্রেরণা    বিষয়শ্রেণী:১৯৩৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কেন্টাকি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী বিষয়শ্রেণী:সিরাকিউজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:মহাকাশচারী বিষয়শ্রেণী:নাসা ব্যক্তিত্ব বিষয়শ্রেণী:ম্যাসাচুসেটসের সামরিক কর্মী বিষয়শ্রেণী:মার্কিন পরিসংখ্যানবিদ বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:হিউস্টন বিশ্ববিদ্যালয়-ক্লিয়ার লেকের প্রাক্তন শিক্ষার্থী বিষয়শ্রেণী:ফি ডেল্টা থিটা সদস্য বিষয়শ্রেণী:মার্কিন যুক্তরাষ্ট্রের মেরিন কর্পস অফিসার বিষয়শ্রেণী:মার্কিন যুক্তরাষ্ট্রের মহাকাশচারী হল অফ ফেমের অন্তর্ভুক্ত বিষয়শ্রেণী:ইউনাইটেড স্টেটস এয়ার ফোর্স মেডিকেল কর্পস অফিসার বিষয়শ্রেণী:স্পেস শাটল প্রোগ্রাম নভোচারী বিষয়শ্রেণী:চিকিত্সক মহাকাশচারী বিষয়শ্রেণী:নিউ ইয়র্ক (অঙ্গরাজ্যের) গণিতবিদ বিষয়শ্রেণী:ম্যাসাচুসেটসের গণিতবিদ বিষয়শ্রেণী:মারিয়েটা কলেজের প্রাক্তন শিক্ষার্থী বিষয়শ্রেণী:ম্যাসাচুসেটসের বৈমানিক বিষয়শ্রেণী:মার্কিন গ্লাইডার পাইলট বিষয়শ্রেণী:মার্কিন ফ্লাইট প্রশিক্ষক বিষয়শ্রেণী:২০শ শতাব্দীর মার্কিন রসায়নবিদ